
Z A P I S N I K
4. sjednice Vijeća Mjesnog odbora Čulinec
Održane 28. rujna 2021.

u sjedištu Mjesnog odbora, Ulica Badema 2a
s početkom u 17.00 sati
NAZOČNI ČLANOVI VIJEĆA:
Mario Kolar, Hrvoje Holler, Jadranka Petrović, Suzana Benc, Damir Škarić
Predsjedava Mario Kolar, predsjednik Vijeća.

Zapisnik vodi; Damir Škarić
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.
Bez rasprave, jednoglasno , Vijeće prihvaća tekst zapisnika 4. sjednice Vijeća, održane 28.09.2021, bez izmjena:
Na prijedlog predsjednika Vijeće jednoglasno glasova utvrđuje

D N E V N I   R E D
1. Nacrt prijedloga odluke o izmjenama i dopunama odluke o nerazvrstanim cestama 

– donošenje zaključka
2. Nacrt prijedloga Odluke o mjestima za trgovinu na malo izvan prodavaonica i tržnica

na malo koje se obavlja na pokretnim napravama i vanjskom izgledu pokretnih

naprava i privremenih građevina 

– donošenje zaključka
3. Popravak sprava na dječjem igralištu u Ulici borova, mišljenje VMO Čulinec

4. Zahtjev za postavljanje rasvjetnih tijela na stupove dječjeg igrališta u Ulici Borova 

– donošenje zaključka

5. Zahtjev za postavljanje znaka zabrane parkiranja u ulici Josipa Rožića 
– donošenje zaključka

6. Premještanje stajališta dječjeg autobusa Čulinečka 100a na novu lokaciju 
– donošenje zaključka

7. Zahtjev za čišćenjem parcele 581/64 u vlasništvu Grada Zagreba 
– donošenje zaključka

8. Aktualna komunalna problematika

9. Pitanja, prijedlozi i obavijesti
Ad 1. Nacrt prijedloga odluke o izmjenama i dopunama odluke o nerazvrstanim cestama
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

· U raspravi sudjeluju: Mario Kolar, Hrvoje Holler, Jadranka Petrović, Suzana Benc, Damir Škarić
Vijeće jednoglasno  glasova donosi

Z A K LJ U Č A K

o davanju mišljenja na prijedlog Odluke o izmjenama i dopunama Odluke o nerazvrstanim cestama

1. Vijeće Mjesnog odbora Čulinec razmotrilo je odluku o izmjenama i dopunama Odluke o nerazvrstanim cestama te nema primjedbi ni prijedloga.

2. Ovaj zaključak dostavlja se Gradskoj četvrti Donja Dubrava na daljnje postupanje.

Ad 2.
Nacrt prijedloga Odluke o mjestima za trgovinu na malo izvan prodavaonica i tržnica

na malo koje se obavlja na pokretnim napravama i vanjskom izgledu pokretnih

naprava i privremenih građevina- donošenje zaključka
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.
· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić
Vijeće jednoglasno glasova donosi

Z A K LJ U Č A K

o davanju mišljenja na nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
1. Vijeće Mjesnog odbora Čulinec razmotrilo je odluku o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina te na istu nema primjedbi ni prijedloga.

2. Ovaj zaključak dostavlja se Gradskoj četvrti Donja Dubrava na daljnje postupanje.
Ad 3. Popravak sprava na dječjem igralištu u Ulici borova, mišljenje VMO Čulinec
Članovi Vijeća primili su pisani materijal putem e-pošte a Predsjednik usmeno obavještava nazočne o zaprimljenoj obavijesti gradskog ureda za mjesnu samoupravu, kako je isto tijelo neposredno obavijestilo OP Zrinjevac o potrebi popravka sprava na dječjem igralištu. Predsjednik vijeća neposredno obavještava članove vijeća o izvršenom pregledu sprava, te da je utvrđeno da su sve sprave u ispravnom stanju te da je OP Zrinjevac otklonio neispravnosti. Ostali članovi VMO uključuju se u raspravu i potvrđuju ispravnost naprava.

· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić
Vijeće jednoglasno donosi

Z A K LJ U Č A K

 o popravku sprava na dječjem igralištu u Ulici borova, mišljenje VMO Čulinec
1. Vijećnici VMO Čulinec izvršili su pregled sprava i potvrđuju izvršenje popravka oštećenja.
Ad 4. Zahtjev za postavljanje rasvjetnih tijela na stupove dječjeg igrališta u Ulici Borova
Članovi Vijeća primili su pisani materijal putem e-pošte, a Predsjednik usmeno obavještava nazočne o potrebi postavljanja dodatnih rasvjetnih tijela na stupove koji se nalaze na rubovima čestice na kojoj se nalazi dječje igralište. Naime, dječje igralište u ulici Borova, na kč 561/8 i 561/9 k.o. Resnik,  a uz koje igralište se neposredno nalazi i prolaz kojim građani većeg dijela Čulinca prolaze prema stajalištu autobusa i vlaka u Retkovcu, tijekom noći nisu dostatno osvjetljeni. Sama činjenica da je park u mraku iskustveno pokazuje da su takvi parkovi izloženiji devastiranju te bi postavljanje dodatnog rasvjetnog tijela u smjeru parka na već postojeći stup na kojem se nalazi rasvjeta kolnika, osiguralo veću sigurnost na igralištu. Također, kako se neposredno uz igralište nalazi i prolaz (staza) koju građani koriste kao prečicu u smjeru Retkovca i koji prolaz je tijekom noći u potpunom mraku i nesiguran za prolaz građana. Predlaže se postavljanje dodatnog rasvjetnog tijela i na drugi stup koji se nalazi neposredno uz isti prolaz i dječje igralište. Postavljanjem dodatnih dva rasvjetna tijela iz teksta gore, potpuno bi se osvijetlilo kako dječje igralište tako i pješački prolaz. U cilju točnijeg objašnjenja stvarnih potreba, Predsjednik VMO daje na uvid prijedlog tehničke izvedbe i smjerokaz osvjetljenja potrebnih rasvjetnih tijela kao i fotografije stupova na koje je potrebno postaviti dodatna rasvjetna tijela u smjeru parka i prolaza (staze). 
· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić

Vijeće jednoglasno donosi
Z A K LJ U Č A K

o zahtjevu za postavljanje rasvjetnih tijela na stupove dječjeg igrališta u Ulici Borova
1. Vijeće Mjesnog odbora Čulinec je razmotrilo problem nedostatka rasvjete na stupovima koji se nalaze uz rub čestice na kojoj je dječje igralište u Ulici borova. Naime, dječje igralište u ulici Borova, na kč 561/8 i 561/9 k.o. Resnik,  a uz koje se neposredno nalazi i prolaz kojim građani većeg dijela Čulinca prolaze prema stajalištu autobusa i vlaka u Retkovcu, tijekom noći nisu dostatno osvjetljeni. Sama činjenica da je park u mraku iskustveno pokazuje da su takvi parkovi izloženiji devastiranju te bi postavljanje dodatnog rasvjetnog tijela u smjeru parka na već postojeći stup na kojem se nalazi rasvjeta kolnika, osiguralo veću sigurnost na igralištu, te građana koji noću korist prolaz. 

2. Vijeće smatra potrebnim postavljanje dodatna 2 rasvjetna tijela sukladno tehničkim skicama i fotografijama iz priloga.
3. Ovaj zaključak dostavlja se Gradskoj četvrti Donja Dubrava na daljnje postupanje.
Ad 5. Zahtjev za postavljanje znaka zabrane parkiranja u ulici Josipa Rožića
Članovi Vijeća primili su pisani materijal putem e-pošte a Predsjednik usmeno obavještava nazočne o problemu sa nepropisno parkiranim vozilima u ulici Josipa Rožića. Naime, VMO Čulinec zaprimilo je pritužbe građana o problemu u navedenoj ulici koja vezano na nepropisno parkiranje vozila, povremeno postaje teško prohodna za osobna vozila, a neprohodna za sva teretna vozila. Problem se posebno naglašava na ulazu u ulicu Filipa Ankovića Arara iz ulice Josipa Rožića. Osim što ulica postaje neprohodna za vozila Čistoće i vozila drugih gradskih tijela u provedbi redovnih zadataka, ista ulica je neprohodna i za vozila koja bi bila i dio hitnih intervencija (vatrogasci npr). Nadalje, potrebno je posebno naglasiti da navedena situacija utječe i na našu najugroženiju skupinu građana, osobe sa invaliditetom, pa je tako nažalost, zbog navedene situacije, vozilo za prijevoz osoba sa invaliditetom višekratno spriječeno da dođe u ulicu Filipa Ankovića Arara, a u kojoj ulici živi osoba sa potrebom korištenja navedenog vozila. Potrebno je posebno naglasiti problematiku na raskrižju ulica Josipa Rožića i Filipa Ankovića Arara, čvorišta ulica i mjesta gdje upravo vozila gradske čistoće i sl., a posebno vozilo za prijevoz invalida ne mogu uči u ulicu zbog nepropisno parkiranog vozila. 
· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić

Vijeće jednoglasno donosi
Z A K LJ U Č A K

za postavljanje znaka zabrane parkiranja i stupića u ulici Josipa Rožića
1. Vijeće je razmotrilo probleme u svezi parkiranja u ulici Josipa Rožića, te je pregledalo fotografije koje su kao dokaz priložene uz ovu točku.

2. Vijeće smatra da je  potrebno postaviti oznake zabrane parkiranja u ulici Josipa Rožića, posebno traži postavljanje prometnih stupića, kao što je to prikazano na tehničkoj snimci iz priloga, kako bi se na prilazu raskrižja ulica Josipa Rožića i Filipa Ankovića  Arara fizički onemogućilo nepropisno parkiranje vozila, a sa druge strane ostavilo dovoljno prostora za nesmetano i sigurno prometovanje na raskrižju (vozila za osobe s invaliditetom, teretnih vozila, vatrogasnih vozila i ostalih sudionika u prometu). 

3. Ovaj zaključak se dostavlja Gradskoj četvrti Donja Dubrava na daljnje postupanje
Ad 6. Premještanje stajališta dječjeg autobusa Čulinečka 100a na novu lokaciju
Članovi Vijeća primili su pisani materijal putem e-pošte, a Predsjednik usmeno obavještava nazočne o predmetu rasprave i odlučivanja te podsjeća na donesenu odluku sa 3. sjednice vijeća VMO Čulinec kada je donijeta odluka o potrebi izmještanja autobusne stanice zbog nerazjašnjenih imovinsko pravnih-odnosa na parceli na kojoj se trenutno nalazi autobusno stajalište na adresi ispred kučnog broja Čulinečka 100a, a gdje je u planu izgradnja nadstrešnice. Naime, utvrđeno je da je trenutno stajalište djelomično postavljeno na privatnom zemljištu oko kojega se vode sudski postupci, a ista parcela u naravi predstavlja urušeni objekt sa građevinskim i komunalnim otpadom bez ograde prema stajalištu. Isto stajalište predstavlja i niz opasnosti za djecu koja čekaju autobus na istom stajalištu (fotografija u prilogu). U žurnom postupku, a najkasnije do slijedeće sjednice, VMO je donijelo odluku da će donijeti prijedlog o novoj lokaciji autobusne stanice, a gdje bi se izgradila i predviđena nadstrešnica i zadovoljili svi potrebni uvjeti sa boljom sigurnosti za autobusno stajalište..
· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić
Vijeće jednoglasno donosi

Z A K LJ U Č A K

o premještanju stajališta dječjeg autobusa Čulinečka 100a na novu lokaciju
1. Vijeće Mjesnog odbora Čulinec je mišljenja da trenutna stanica na adresi ispred kućnog broja Čulinečka 100a ne zadovoljava potrebe djece kao prvo vezano ruševni objekt na istoj adresi i da ne postoji ograda koja bi spriječila ulazak djece u ruševni objekt. Kao drugu otegotnu okolnost, Vijeće Mjesnog odbora Čulinec navodi da prema dostupnim saznanjima, na čestici na kojoj se trenutno nalazi autobusno stajalište, postoje nerazriješeni  imovinsko pravni odnosi te Vijeće  predlaže izmještanje stajališta dječjeg autobusa na drugu lokaciju i izgradnju nadstrešnice a gdje postoje svi traženi uvjeti. 
2. Vijeće predlaže kao adekvatnu lokaciju koja može zadovoljiti potrebe  prostor na kč 588 i 591 ko Resnik. Navedene katastarske čestice se nalaze u vlasništvu grada te zajedno sa kč 587/7 i 587/8 ko Resnik, koje su također u vlasništvu grada, čine više nego dostatnu cjelinu za izgradnju predložene nadstrešnice.  Navedena lokacija je već asfaltirana i u naravi predstavlja dio parkirališne površine te može osigurati osim predložene nadstrešnice i dodatne klupe (predlaže se po mogućnosti barem jedna od istih solarna sa punjačima za mobitel) koje bi odvojile prostor za čekanje autobusa od parkirališnog prostora. Radi sigurnosti djece, uz rub kolnika, predlaže se postavljanje stupića spojenih sa ogradom a ograda bi bila otvorena na mjestu ulaznih vrata u autobus. 

3. Uz dostavljeni prijedlog radi pojašnjenja potreba prilaže se fotografski elaborat, tehničke snimke prostora lokacije sa ucrtanim mjestom i fotografskim prijedlogom budućeg izgleda stajališta. Priloženo se dostavlja tehnička snimka sa fotografijama.
4. Ovaj zaključak se dostavlja Gradskoj četvrti Donja Dubrava na daljnje postupanje.
Ad 7. Zahtjev za čišćenjem kč 581/64 ko Resnik u vlasništvu Grada Zagreba
Članovi Vijeća primili su pisani materijal putem e-pošte a Predsjednik usmeno obavještava nazočne o razlogu otvaranja rasprave o čišćenju navedene parcele. Naime, Čulinec za razliku od ostalih mjesnih odbora u Donjoj Dubravi jedini je mjesni odbor na čijem se prostoru nalazi park šuma „Čulinečina“ i ista šuma predstavlja zelenu barijeru i pluća ovog dijela Zagreba u odnosu na industrijsku zonu Žitnjak. Neposredno uz istu šumu koja je u 100% privatnom vlasništvu nalazi se i navedena kč 581/64, a posebno na tehničkoj snimci u prilogu označeni trokut. Kako se radi o dostatnom prostoru koji VMO Čulinec namjerava staviti u funkciju koristi stanovnika Čulinca, potrebno je istu očistiti kako od grmlja, tako i od otpada koji su tamo odložile treće osobe.
· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić
Vijeće jednoglasno  donosi

Z A K LJ U Č A K

o zahtjev za čišćenjem kč 581/64 ko Resnik u vlasništvu Grada Zagreba
1. Vijeće Mjesnog odbora Čulinec  predlaže da se kč 581/64 ko Resnik u vlasništvu Grada
    Zagreba očisti od grmlja i smeća, uz obvezu zadržavanja postojećeg drveća. 
2. Uz zaključak  dostavljamo izvod iz katastra sa oznakom prostora za koji se traži čišćenje od
    otpada kao i fotografije sa lokacije koje su dio ovoga zaključka. 
3.Ovaj zaključak se dostavlja Gradskoj četvrti Donja Dubrava na daljnje postupanje.

Ad 8. Aktualna komunalna problematika
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja vezano uz točku 7., ovoga zapisnika. Naime, na kč 581/64 ko Resnik za koju se traži čišćenje od strane grada, u ulici Palma nasuprot prostorija NK Čulinec nalazi se odbačena iskorištena umjetna trava koja se na istoj parceli nalazi od mjeseca travnja 2021. godine a odbačena je od strane NK Čulinec. O potrebi izmještanja navedene trave NK Čulinec obavješten je višekratno te je isti klub tijekom mjeseca srpnja obavješten da poduzme mjere do kraja mjeseca kolovoza. 
· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić
Vijeće sa četiri glasa ZA i jedan suzdržan donosi
a)
Z A K LJ U Č A K

o čišćenju parcele nasuprot službenih prostorija NK Čulinec, Ulica palma, (odbačena stara umjetna trava)
1. Vijeće Mjesnog odbora Čulinec, ovim traži od nadležnog komunalnog redara da izađe na lokaciju ulica Palma, nasuprot službenih prostorija NK Čulinec i zatraži uklanjanje otpada koje vlasnik nije uklonio od mjeseca travnja, a niti nakon višekratne molbe Vijeća. 

2. Prilažu se fotografije sa spomenute lokacije.

3. 3.Ovaj zaključak se dostavlja Gradskoj četvrti Donja Dubrava na daljnje postupanje.

b) Označavanje ulice Resnički put sa oznakama „Škola“  
Predsjednik usmeno obavještava nazočne o predmetu rasprave i odlučivanja vezano uz činjenicu da je od strane Grada Zagreba, nepoznatog izvoditelja, u ulici Resnički put (Čulinec II), ispred čestice na kojoj se namjerava graditi škola označena prometnica sa znakovima upozorenja „ŠKOLA“. Prilažu se fotografije iz kojih je vidljivo da je na navedenoj prometnici izvršeno bojanje znakova po cesti sa oznakama „Škola“ i čitav niz drugih oznaka kojima se skreće pažnja vozačima u prometu da nailaze na područje „GDJE SE NALAZI ŠKOLA I GDJE JE POTREBNO POVEĆATI OPREZNOST ZBOG DJECE U PROMETU“. Kako navedeno označavanje prometnice na mjestu gdje se škola još nije počela niti graditi, a gradi se već 40 godina, ne samo da vrijeđa građane kako Čulinca i Trnave nego se i bespotrebno troši gradska sredstva. Naglašava se posebno da se isto bojanje znakovlja ponavlja već drugi puta. 

· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić

Vijeće jednoglasno  donosi

Z A K LJ U Č A K

Označavanje ulice Resnički put sa oznakama „Škola“
1. Vijeće mjesnog odbora Čulinec traži od nadležnog Gradskog ureda koje je izvršilo bojanje prometnice odgovor na pitanje „koje je nadležno tijelo zatražilo bojanje oznaka ŠKOLA u ulici Čulinec II i temeljem koje odluke grada/gradskog tijela. Priloženo se dostavljaju fotografije označavanja.
2. Dostavljaju se fotografije označavanja u navedenoj ulici
3. Ovaj zaključak se dostavlja Gradskoj četvrti Donja Dubrava na daljnje postupanje.

c) o prijedlozima radova na održavanju asfalterskog programa nerazvrstanih cesta na području Mjesnog odbora Čulinec
Vijeće jednoglasno  donosi

Z A K LJ U Č A K

o prijedlozima radova na održavanju asfalterskog programa nerazvrstanih cesta na području Mjesnog odbora Čulinec
1. Vijeće Mjesnog odbora Čulinec predlaže da se u okviru redovnog održavanja – asfalterski program nerazvrstanih cesta, iz Plana malih komunalnih akcija Mjesnog odbora Čulinec u 2021.dio sredstava MO Čulinec odvoji za asfaltiranje dijela ulice V. Retkovec.
2. Ovaj zaključak dostavlja se Gradskom uredu za mjesnu samoupravu na daljnje postupanje.

Ad 9.Izvješće predsjednika VMO Čulinec o radu između sjednica
Predsjednik usmeno obavještava članove VMO Čulinec o poduzetom između dviju sjednica
Ad 10. Odluka o izmjeni teksta zaključka za uklanjanje stabala ispred područnog DV Jabuka u Ulici Badema 14a.
Predsjednik usmeno obavještava nazočne o predmetu rasprave i odlučivanja vezano uz zaključak donesen na 3. sjednici VMO Čulinec. Naime, VMO je donijelo na navedenoj sjednici odluku i zaključak kojim se od nadležnog OP Zrinjevac traži uklanjanje opasnih stabala. U cilju točnije informacije u svezi problema, VMO Čulinec ponavlja zaključak uz nadopunu da se radi o stablu Breze koja se nalazi neposredno uz parcelu na adresi Ulica Badema 16 a koje stablo je potrebno skratiti kako isto svojom krošnjom prilikom vjetra može oštetiti priključke struje sa stupa na obiteljsku kuću.

· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić
Vijeće jednoglasno  donosi

ZAKLJUČAK

o orezivanju stabla ispred područnog DV Jabuka u Ulici badema 14a i 16
1. Vijeće je razmotrilo problem opasnih (starih i velikih) stabala u Ulici badema 14a i 16
2. Vijeće predlaže, ispred područnog DV Jabuka u ulici Badema 14a k.č. 580/96 k.o. Resnik, orezivanje stabla breze koje se nalazi u Ulici badema 16, koje svojom krošnjom, prilikom vremenskih nepogoda može oštetiti priključke električne energije na obiteljske kuće.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 10. Pitanja, prijedlozi i obavijesti
Predsjednik VMO usmeno obavještava nazočne o predmetu rasprave i razlogu otvaranja pitanja po ovoj točci. Naime, VMO Čulinec morati će u narednom razdoblju donositi čitav niz odluka i davati prijedloge za unapređenje kvalitete života u naselju, a što osim rješavanja svakodnevnih komunalnih problema i zahtjeva građana, uključuje i davanje prijedloga za poboljšanje uvjeta života i kroz strateške projekte koji u naravi se strategijski planiraju i o kojima se odlučuje kako na nivou VGČ Donja Dubrava, tako i Skupštine Grada Zagreba, no isti planovi i strategije su prije svega u interesu građana Čulinca.
· U raspravi sudjeluju; Mario Kolar, Hrvoje Holler, Jadranka Petrović, Suzana Benc, Damir Škarić
Vijeće jednoglasno  donosi

Z A K LJ U Č A K

VMO Čulinec traži da se dostave upiti nadležnim gradskim tijelima i dostave sljedeće obavijesti i informacije vezano za:
1. Škola Čulinec 
a) plan početka izgradnje i status u svezi otkupa zemljišta kao i dostupne obavijesti.
2. Područna jedinica Dječjeg vrtića Jabuka, Čulinec, Badema 14a

a) strateški plan u svezi obnove/izgradnje novog dječjeg vrtića na trenutnoj lokaciji područne jedinice dječjeg vrtića Jabuka u Čulincu, Badema 14a.
b) strateški plan u svezi izmjene projektne dokumentacije za izgradnju dječjeg vrtića u sklopu buduće škole „Čulinec“ i utjecaj istog u odnosu na PJ Dječji vrtić Jabuka, Čulinec, Badema 14a

3. Sportski tereni Ulica palma bb

a) dostava kopije ugovora/sporazuma Grada Zagreba sa NK Čulinec, o korištenju sportskih terena na adresi Čulinec, Palma bb. 
4. Ovaj zaključak dostavlja se Gradskom uredu za obrazovanje, kulturu i šport
Dovršeno u _____ sati.
KLASA:026-02/21-002/1606
URBROJ:251-06-11-401-21-2

U Zagrebu, 28. rujna 2021.
Zapisnik sastavio: 

